GRADSKO KAZALIŠTE MLADIH, SPLIT

Trg Republike 1

**ZAPISNIK**

petnaeste sjednice Kazališnog vijeća GKM-a

Sjednica Kazališnog vijeća GKM-a održana je 30. ožujka 2023. u prostorijama GKM-a s početkom u 11:00 sati.

Prisutni:

1.     Siniša Novković, predsjednik Vijeća

2.     Vinko Mihanović, potpredsjednik Vijeća

3.     Zlatko Aljinović, član Vijeća

4.     Marija Dukić (sudjeluje telefonski), članica Vijeća

5.     Željana Cvitanović, članica Vijeća

6.     Ivo Perkušić, ravnatelj

7.     Mirza Banović, voditeljica računovodstva

Prije početka sjednice, predsjedavajući utvrđuje postojanje kvoruma te iznosi prijedlog dnevnog reda:

**Dnevni red:**

1. Usvajanje Zapisnika 14. sjednice Kazališnog vijeća
2. Usvajanje izvještaja o izvršenju financijskog plana Gradskog kazališta mladih za 2022. godinu
3. Razno

**Točka 1.**

Članovi vijeća jednoglasno usvajaju zapisnik s prethodne sjednice.

**Točka 2.**

Voditeljica računovodstva gđa Mirza Banović izložila najbitnije dijelove izvještaja o izvršenju financijskog plana Gradskog kazališta mladih Split za 2022. godinu. Isti pokazuje jesu li sredstva utrošena sukladno donesenom financijskom planu te sadrži podatke o ostvarenim prihodima, rashodima i prenesenim manjkovima. Za 2022. godinu planirano je 4.223.270,00 kn prihoda,a ostvareno 4.280.615,34 kn što je za 1,36% više u odnosu na plan. Ostvareni prihodi od prodaje ulaznica, dramskih studija i gostovanja s predstavama veći su od ukupno planiranih na godišnjoj razini za 55,08%. Prihodi od usluga i donacija sveukupno gledano su veći za 76,37% u odnosu na godišnji plan. Prihodi i rashodi iz nadležnog proračuna ostvareni su uz indeks 92,64 u odnosu na planirane za 2022. godinu. Iznos ostvarenog prihoda iz gradskog proračuna razlikuje se od prihoda prikazanog u PR-RAS-u godišnjeg financijskog izvještaja, jer u ovom dokumentu prikazujemo izvršenje financijskog plana za 2022. prema danim uputama. Nastanak rashoda planiran je u visini od 4.136.610,00 kn a realizirano je 4.096.460,23 kn tj. 99,03% u odnosu na godišnji plan,a 97% uključivo i planirani preneseni manjak prihoda, što je u zadanom planiranom okviru. Planirani manjak prihoda iz prethodnih godina pokriven je u cijelosti. Članovi vjeća su jednoglasno usvojili Izvještaj o izvršenju financijskog plana Gradskog kazališta mladih Split za 2022. godinu

**Točka 3.**

Pod točkom Razno nije bilo tema za raspravu.

Sjednica je završila u 11:40.

Siniša Novković, predsjednik vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Siniša Novković, zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

.

Klasa: 612-03/23-01/63

Urbroj: 2181-110-23-1